Астроскі замак

Астро́скі за́мак — абарончае збудаваньне ў месьце Астрог у Вялікім Княстве Літоўскім (цяпер у Ровенскай вобласьці Ўкраіны), збудаванае на адносна невялікім авальным пагорку, які носіць назоў Замкавы. У сярэдзіне XIII стагодзьдзя пасьля спаленьня замка і гораду татарамі князем Данілам ў комплексе драўляных умацаваньняў узьведзеная жылая вежа-данжон, два ніжнія паверхі якой захаваліся да нашага часу. У далейшым драўляныя фартыфікацыйныя збудаваньні былі замененыя на мураваныя: у XV—XVI стагодзьдзях былі ўзьведзеныя яшчэ дзьве вежы і сьцяна па пэрымэтры пагорка. Богаяўленская царква, збудаваная ў пачатку XVI стагодзьдзя, насіла выразна абарончыя рысы. У XX стагодзьдзі замак уключаны ў Астроскі гістарычна-культурны запаведнік. Літаратура Астрожскі замак // Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. — Мн.: Беларуская Энцыклапедыя, 2005. — Т. 1: Абаленскі — Кадэнцыя. — 684 с. — ISBN 985-11-0314-4